turjo4nis/wikipedia-bn-dump-20250701 huggingface dataset:
উইন্ডোজ ভিস্তা

উইন্ডোজ ভিস্তা পার্সোনাল কম্পিউটারের জন্য নির্মিত গ্রাফিক্যাল অপারেটিং সিস্টেম। ডেস্কটপ, ল্যাপটপ, ট্যাবলেট পিসি এবং মিডিয়া সেন্টার কম্পিউটারে ভিস্তা ব্যবহার করা যায়। ২০০৫ সালের ২২ জুলাই যখন ভিস্তার কাজ শুরু হয় ভিস্তা "লংহর্ন" নামে পরিচিত ছিল। ২০০৬ সালের ৮ নভেম্বর ভিস্তার নির্মাণ শেষ হয়। এর পরের তিনমাস পর্যায়ক্রমে হার্ডওয়ার ও সফটওয়ার নির্মাতা প্রতিষ্ঠান, ব্যবসায়িক ক্রেতা ও খুচরা বাজারে ভিস্তা আসতে শুরু করে। ২০০৭ সালের ৩০ জানুয়ারি আনুষ্ঠানিকভাবে ভিস্তার বাজারজাতকরন শুরু হয় এবং সাধারণের হাতে চলে আসে। ভিস্তাকে মাইক্রওসফটের ওয়েবসাইট থেকে নামানোর ব্যবস্থা করা হয়েছিল। ভিস্তা এর পূর্বসূরী অপারেটিং সিস্টেম উইন্ডোজ এক্সপি এর প্রায় পাঁচ বছর পর মুক্তি পেয়েছে। মাইক্রোসফটের উইন্ডোজTভিত্তিক অপারেটিং সিস্টেম মুক্তির ক্ষেত্রে এটিই দীর্ঘতম সময়।

তথ্যসূত্র 

অপারেটিং সিস্টেম
মাইক্রোসফট উইন্ডোজ
উইন্ডোজ এনটি
২০০৬-এর সফটওয়্যার
কায়রো (অপারেটিং সিস্টেম)

কায়রো ছিল উইন্ডোজ এনটি ৪.০-এর জন্য মাইক্রসফটের একটি প্রকল্পের সাংকেতিক নাম। প্রকল্পটি ১৯৯১ থেকে ১৯৯৬ পর্যন্ত চালু ছিল। এই প্রকল্প থেকে কোন অপারেটিং সিস্টেম প্রকাশ না পেলেও উইন্ডোজের ভবিষ্যৎ সংস্করণগুলিতে এর অংশবিশেষ বাস্তবায়িত হয়।

তথ্যসূত্র 

মাইক্রোসফট উইন্ডোজ
মাইক্রোসফট অপারেটিং সিস্টেম
এমএস-ডস

এমএস-ডস (ইংরেজিতে MS-DOS, যা Microsoft Disk Operating System-এর সংক্ষিপ্ত রূপ) মাইক্রোসফট কোম্পানির বাজারকৃত একটি অপারেটিং সিস্টেম। ডস পরিবারের অপারেটিং সিস্টেমগুলির মধ্যে এটিই ছিল সবচেয়ে বেশি ব্যবহৃত এবং ১৯৮০-র দশকে পিসি-কম্প্যাটিবল প্ল্যাটফর্মগুলির বাজার দখলকারী প্ল্যাটফর্ম। পরবর্তীতে মাইক্রোসফট উইন্ডোজ অপারেটিং সিস্টেম ধীরে ধীরে এটিকে প্রতিস্থাপন করে।

এমএস-ডস প্রথম ১৯৮১ সালে প্রকাশ পায় এবং ২০০০ সালে এর উন্নয়ন বন্ধের আগ পর্যন্ত এর আটটি সংস্করণ বের হয়। একটি প্রোগ্রামিং ভাষা কোম্পানি থেকে বৃহত্তর সফটওয়্যার কোম্পানিতে মাইক্রোসফটের উত্তরণের পেছনে এমএস-ডস ছিল প্রধান একটি পণ্য। এটি কোম্পানিটিকে অস্তিত্ত্ব ও প্রসারের জন্য প্রয়োজনীয় লাভ ও বাজার সম্পদের ব্যবস্থা করে দেয়।

তথ্যসূত্র 

অপারেটিং সিস্টেম
মাইক্রোসফট উইন্ডোজ
মুক্ত সফটওয়্যারের অপারেটিং সিস্টেম
এমআইটি লাইসেন্স ব্যবহারকৃত সফটওয়্যার
আট-হাজারী পর্বতশৃঙ্গ

আট-হাজারী পর্বতশৃঙ্গ দ্বারা বিশ্বের চৌদ্দটি সুউচ্চ পর্বতশৃঙ্গকে বোঝায় যাদের উচ্চতা সমুদ্রপৃষ্ঠ হতে ৮,০০০ মিটারের (২৬,৪২৭ ফুট) বেশি। এই পর্বতশৃঙ্গের সবগুলোই এশিয়ার হিমালয় ও কারাকোরাম পর্বতমালায় অবস্থিত।

আট-হাজারী পর্বতশৃঙ্গের তালিকা 

* সেপ্টেম্বর ২০০৩ পর্যন্ত, তথ্য সংগ্রহ করা হয়েছে Chinese National Geography পৃষ্ঠা৭৭.

চিত্রশালা

তথ্যসূত্র 

আট-হাজারী
পর্বতারোহণ
হিমালয়ের পর্বত
মাকালু

মাকালু (নেপালী:मकालु/মকালু) পৃথিবীতে পঞ্চম উচ্চতম পর্বত এবং চীন এবং নেপালের মধ্যে সীমারেখাতে মাউন্ট এভারেস্ট এর ২২ কিমি (১৪ মাইল) পূর্বে অবস্থান।এটি তিব্বত নামক অঞ্চলে অবস্থিত।মাকালু একটি বিচ্ছিন্ন চূড়া যার আকৃতি একটি চৌকোণা পিরামিড।এর সর্বোচ্চ উচ্চতা ৮৪৬২ মিটার (২৭,৭৬৫ ফুট)। মে ১৫, ১৯৫৫ সালে সর্বপ্রথম একদল ফরারি অভিযাত্রী এর শীর্ষে আরোহণ করেন।
আরোহণের জন্য এটি বিশ্বের সবচেয়ে কঠিন পর্বত হিসেবে বিবেচনা করা হয়।

এই পর্বতে ২৩৪ জন আরহন করেছেন এবং ২৬ জন মৃত্যু বরণ করেছেন। 

আট-হাজারী
হিমালয়ের পর্বতশৃঙ্গ
তিব্বতের পর্বত
হিমালয়ের আট-হাজারী পর্বতশৃঙ্গ
এশিয়ার আন্তর্জাতিক পর্বত
কোশি প্রদেশের পর্বত
চো ওইয়ু

চো ওইয়ু পৃথিবীতে ষষ্ঠ উচ্চতম পর্বত। চো ওইয়ু চীন এবং নেপালের মধ্যে সীমারেখাতে মাউন্ট এভারেস্ট এর ২০ কিমি পশ্চিমে হিমালয়ে অবস্থিত। চো ওইয়ু অর্থ " বৈদূর্য দেবতা "।
এর সর্বোচ্চ উচ্চতা ৮২০১ মিটার (২৬,৯০৬ ফুট)। 
অক্টোবর ১৯,১৯৫৪ সালে সর্বপ্রথম একদল অস্ট্রেলীয় অভিযাত্রী এর শীর্ষে আরোহণ করেন।

তথ্যসূত্র 

আট-হাজারী
হিমালয়ের পর্বতশৃঙ্গ
হিমালয়ের আট-হাজারী পর্বতশৃঙ্গ
তিব্বতের পর্বত
এশিয়ার আন্তর্জাতিক পর্বত
কোশি প্রদেশের পর্বত
ধবলগিরি

ধবলগিরি (নেপালি ভাষায়: धवलागिरि) পৃথিবীতে ৭ম উচ্চতম পর্বত। সমুদ্র সমতল থেকে এর উচ্চতা ৮,১৬৭ মিটার। ১৯৬০ সালে একদল ইউরোপীয় অভিযাত্রী প্রথম এর শীর্ষে আরোহণ করে। ধবলগিরি মানে "শ্বেত পর্বত "।

তথ্যসূত্র 

আট-হাজারী
হিমালয়ের পর্বতশৃঙ্গ
হিমালয়ের আট-হাজারী পর্বতশৃঙ্গ
গণ্ডকী প্রদেশের পর্বত
মনাস্লু

মনাস্লু‌ (; কুতাং হিসেবেও পরিচিত) নেপালি হিমালয়ে পৃথিবীতে অবস্থিত অষ্টম উচ্চতম পর্বত। মনাস্লু‌ শব্দটি সংস্কৃত শব্দ মানস (অর্থ: আত্মা, চেতনা) থেকে উৎপন্ন হয়েছে এবং এর অর্থ হল "আত্মার পর্বত"। এর সর্বোচ্চ উচ্চতা ৮১৬৫ মিটার (২৬,৭৫৮ ফুট)।

মে ৯, ১৯৫৬ সালে সর্বপ্রথম একদল অস্ট্রেলীয় অভিযাত্রী এর শীর্ষে আরোহণ করেন।

তথ্যসূত্র 

আট-হাজারী
হিমালয়ের পর্বতশৃঙ্গ
হিমালয়ের আট-হাজারী পর্বতশৃঙ্গ
গণ্ডকী প্রদেশের পর্বত
অন্নপূর্ণা (পর্বতশৃঙ্গ)

অন্নপূর্ণা এখানে পুননির্দেশিত আছে। অন্য ব্যবহারের জন্য দেখুন অন্নপূর্ণা (দ্ব্যর্থতা নিরসন)''

অন্নপূর্ণা (নেপালী: अन्नपूर्ण) হিমালয়ের কিছু পর্বতশৃঙ্গ, যা ৫৫ কিলোমিটার লম্বা স্তুপ-পর্বত এবং যার সর্বোচ্চ চূড়া, অন্নপূর্ণা ১ এর উচ্চতা ৮,০৯১ মি (২৬,৫৪৫ ফুট)। উচ্চতার দিক দিয়ে এর অবস্থান পৃথিবীতে ১০ম। এর ৬ টি চূড়ার উচ্চতা ৭২০০ মিটারের বেশি। এটি মধ্য নেপালে অবস্থিত। সর্বপ্রথম মরিস
হার্জগ এবং লুইস লাচেনাল ১৯৫০ সালে এর সর্বোচ্চ চূড়ায় আরোহণ করেন।

তথ্যসূত্র 

আট-হাজারী
হিমালয়ের পর্বতশৃঙ্গ
নেপালের পর্বত
গাশারব্রুম ১

গাশারব্রুম ১ (লুকানো শৃঙ্গ হিসেবে ও পরিচিত অথবা কে৫) পাকিস্তানে ৩য় এবং পৃথিবীতে ১১তম উচ্চতম শৃঙ্গ।
এর সর্বোচ্চ উচ্চতা ৮০৮০ মিটার (২৬,৫০৯ ফুট)।
এটি হিমালয়ের কারাকোরাম নামক অঞ্চলে অবস্থিত।
জুলাই ৫ ১৯৫৮ সালে সর্বপ্রথম একদল আমেরিকান
অভিযাত্রী এর শীর্ষে আরোহণ করেন।

সূত্রাবলী 

আট-হাজারী
হিমালয়ের পর্বতশৃঙ্গ
গিলগিত-বালতিস্তানের পর্বত
এশিয়ার আন্তর্জাতিক পর্বত
ব্রড পিক

ব্রড পিক (মূলত নামাঙ্কিত কে৩ ) উচ্চতার দিক দিয়ে পাকিস্তানে ৪র্থ এবং পৃথিবীতে ১২তম পর্বত। ব্রড পিক গাশারব্রুম স্তুপ-পর্বতের অংশ এবং কে২ থেকে ৮ কিলোমিটার (৫ মাইল) দূরে অবস্থিত।পাকিস্তানের উত্তর-পূর্ব সীমান্তের কাছে এটি অবস্থিত।
জুন ৯,১৯৫৭ একদল অস্ট্রেলীয় অভিযাত্রী সর্বপ্রথম এর শীর্ষে আরোহণ করেন।
এর সর্বোচ্চ উচ্চতা ৮,০৪৭ মিটার (২৬,৪০০ ফুট)।

আট-হাজারী
হিমালয়ের পর্বতশৃঙ্গ
গিলগিত-বালতিস্তানের পর্বত
এশিয়ার আন্তর্জাতিক পর্বত
গাশারব্রুম ২

গাশারব্রুম ২ (কে৪ হিসেবে ও পরিচিত) পাকিস্তানে ৫ম এবং পৃথিবীতে ১৩তম উচ্চতম পর্বত। গাশারব্রুম ২ হিমালয়ের কারাকোরাম সীমাতে গাশারব্রুম স্তুপ-পর্বতে অবস্থিত তৃতীয় উচ্চতম চূড়া।
এর সর্বোচ্চ উচ্চতা ৮০৩৫ মিটার (২৬,৩৬০ ফুট)। 
জুলাই ৮,১৯৫৬ সালে সর্বপ্রথম একদল অস্ট্রেলীয় অভিযাত্রী এর শীর্ষে আরোহণ করেন।

আট-হাজারী
হিমালয়ের পর্বতশৃঙ্গ
গিলগিত-বালতিস্তানের পর্বত
এশিয়ার আন্তর্জাতিক পর্বত
শিশাপাংমা

শিশাপাংমা, গোসাইন্থান নামেও ডাকা হয়, পৃথিবীর ১৪তম সর্বোচ্চ পর্বত। সমুদ্রপৃষ্ঠ থেকে এর উচ্চতা ৮০১৩ মিটার (২৬,২৮৯ ফুট)। আট-হাজার মিটারের চেয়ে উঁচু পর্বতগুলির মধ্যে এটি সর্বনিম্ন উচ্চতার পর্বত। কিন্তু ঐ দলের সব পর্বতের মধ্যে এটির চূড়াই সবচেয়ে দেরীতে আরোহণ করা হয়। পর্বতটির পুরোটাই তিব্বত স্বায়ত্তশাসিত অঞ্চলের মধ্যে পড়েছে বলে এবং চীন সরকার বিদেশী নাগরিকদের উপর তিব্বত ভ্রমণের ব্যাপারে কড়া বিধিনিষেধ জারি করার কারণে এই বিলম্ব ঘটে।

মে ২,১৯৬৪ সালে সর্বপ্রথম একদল চীনা অভিযাত্রী এর শীর্ষে আরোহণ করেন।

নামকরণ
ভূতাত্ত্বিক টনি হ্যাগেন শিশাপাংমা নামের ব্যাখ্যা প্রদান করেন, যেখানে স্থানীয় তিব্বতীয় উপভাষায় এর অর্থ হল "চিরুনী" বা কোন "সীমা"র (শিশা বা চিসা) উপর "ঘাস আচ্ছাদিত সমভূমি" বা তৃণভূমি (পাংমা)। ফলে শব্দটির অর্থ দাঁড়ায় ঘাস আচ্ছাদিত সমভূমির উপর চূড়া।

এই পর্বতের সংস্কৃত নাম হল গোসাইন্থান, যার অর্থ "সাধুদের আবাসস্থল" বা "প্রভুর বাসস্থল"।

ভূগোল
শিশাপাংমা নেপাল সীমান্ত থেকে পাঁচ কিলোমিটার দূরে দক্ষিণ-মধ্য তিব্বতে অবস্থিত। এটি একমাত্র আট-হাজারী পর্বতশৃঙ্গ যা সম্পূর্ণ চীনা অঞ্চলে অবস্থিত। এটি যুগল হিমের সর্বোচ্চ শৃঙ্গ ও লাংটাং হিমের লাগোয়া শৃঙ্গ এবং প্রায়ই এর অংশ বলে বিবেচনা করা হয়।

পাদটীকা এবং তথ্যসূত্র

গ্রন্থপঞ্জি

বহিঃসংযোগ

Himalaya-Info.org তে শিশা পাংমার মূল পাতা 
সামিটপোস্টে শিশা পাংমার বর্ণনা 
পীকওয়্যারে শিশা পাংমা 

তিব্বতের শায়ত্বশাসিত অঞ্চলের পর্বতশৃঙ্গ
হিমালয়ের আট-হাজারী পর্বতশৃঙ্গ
তিব্বতের পর্বত
তক্ষক (তারামণ্ডল)

তক্ষক তারামন্ডল বা Draco পৃথীবির উত্তর আকাশে অবস্থিত একটি তারামন্ডল। ল্যাটিন ভাষায় এর নামের অর্থ ড্রাগন। টলেমির বর্ণিত ৪৮টি তারামন্ডলের অন্যতম। পৃথিবীর উত্তর গোলার্ধ থেকে সারা বছরই এই নক্ষত্র মন্ডলী দৃশ্যমান থাকে এবং রাতের আকাশ থেকে কখনই এটি অস্ত যায় না।

তারামণ্ডল
তক্ষক (তারামণ্ডল)
টলেমি কর্তৃক তালিকাভুক্ত তারামণ্ডল
মিথুন (তারকামণ্ডল)

জ্যোতিষ শাস্ত্রের আলোকে মিথুন রাশি সম্বন্ধে জানতে হলে দেখুন: মিথুন রাশি (জ্যোতিষ শাস্ত্র)

মিথুন রাশি () আধুনিক ৮৮টি তারামণ্ডলের একটি এবং প্রাচীনকাল থেকে নির্ধারিত ১২টি রাশির একটি। মিথুন নামক এই তারার সমষ্টিটি অবশ্যই পৃথিবী থেকে যেভাবে দেখা যায় সেভাবে মানুষ কল্পনা করেছে। বাস্তবে এর তারাগুলো হয়তোবা অনেক দূরে দূরে অবস্থিত। এই তারামণ্ডলটি অরিগা মণ্ডলের দক্ষিণ-পূর্ব দিকে অবস্থিত।

গভীর আকাশের বস্তুসমূহ 
অরিগা মণ্ডলের দক্ষিণ-পূর্ব দিকে দুইটি বেশ উজ্জ্বল এবং বড় আকারের তারা দেখা যায়। দুটি তারার উজ্জ্বলতা প্রায় একই মনে হলেও প্রকৃতপক্ষে দক্ষিণের তারাটি একটু বেশি উজ্জ্বল। তারা দুটির মধ্যে ব্যবধান ৫°। সাধারণ এই তারাদ্বয়ের মধ্যবর্তী দূরত্বের কল্পনা করে আকাশের অন্যান্য তারার মধ্যবর্তী ব্যবধানের কল্পনা করা যায়। এই তারা দুইটিকে দুজন মানুষের মাথারুপে কল্পনা করা হয়। উত্তরে অবস্থিত তারার নাম ক্যাস্টর এবং দক্ষিণের তারাটির নাম পোলাক্‌স। উভয় তারার একত্র ভারতীয় নাম পুনর্বসু। এই উভয় তারা থেকেই পাঁচটি করে তারা এক সরলরেখায় অবস্থান করছে। তারাগুলোর মাধ্যমে কল্পিত সরলরেখাটি ছায়াপথের অভ্যন্তরভাগ পর্যন্ত চলে গিয়েছে। এই সরলরেখা দুইটি আবার প্রায় সমান্তরাল। উপরের দুটি তারা এবং তাদের থেকে প্রাপ্ত সরলরেখা দুটি মিলেই মিথুন রাশি। সরলরেখা দুটির মাধ্যমে পাশাপাশি দাঁড়িয়ে থাকা দুজন মানুষের কল্পনা করা যায় বলেই এই রাশি তথা তারামণ্ডলের নাম হয়েছে মিথুন।

আরও দেখুন 
 মিথুন রাশির তারামূহের তালিকা

বহিঃসংযোগ 
 The Deep Photographic Guide to the Constellations: Gemini
 Astrojan Astronomical Picture Collection: The clickable Gemini
 WikiSky: Gemini constellation
 Ian Ridpath's Star Tales: Gemini

তারামণ্ডল
মিথুন রাশি
রাশিচক্র
মিথুন (তারামণ্ডল)
টলেমি কর্তৃক তালিকাভুক্ত তারামণ্ডল
হারকিউলিস (তারামণ্ডল)

হারকিউলিস বা পালোয়ান ইংরেজি Hercules (উচ্চারণ /ˈhɝkjəliːz, ˈhɝkjuːliːz/)  দ্বিতীয় শতকের জ্যেতির্বিদ টলেমি কর্তৃক প্রনীত ৪৮টি তারামন্ডলের একটি। আধুনিক কালে বর্ণিত ৮৮টি তারামন্ডলির তালিকায়ও এটি স্থান পেয়েছে। আধুনিক তারামণ্ডল তালিাকার পঞ্চম বৃহত্তম তারামন্ডল। রোমান পৌরনিক বীর Hercules এবং গ্রীক পুরানের বীর হেরাক্লেসের নাম অনুসারে এই তারামন্ডলির নামকরণ করা হয়।

তারা

হারকিউলিস তারামন্ডলীতে আপাত মান প্রথম ও দ্বিতীয় ঔজ্জ্বল্যের কোন তারার অস্তিত্ব নেই। তবে ৪ আপাত মানের ঊর্ধ্বে বেশ কয়েকটি তারার অস্তিত্ব রয়েছে। আলফা হারকিউলিস ৪০০ আলোকবর্ষ দূরে অবস্থিত একটি দ্বৈত তারা যা সাধারণ অপেশাদার টেলিস্কোপ দ্বারা পর্যবেক্ষণ করা যায়। প্রাথমিক তারাটি একটি লাল বামন যার উজ্জ্বলতা ৪ থেকে ৩ এবং তারাটির পরিধি ৪০০ সৌর পরিধি। বেটা হারকিউলিস একটি হলুদ বামন হারকিউলিস তারামন্ডলির সবচেয়ে উজ্জ্বল নক্ষত্র যার উজ্জ্বলতা ২.৫।

গ্রহ ব্যবস্থা
এই পর্যন্ত প্রাপ্ত তথ্য অনুযায়ী হারকিউলিস তারামন্ডলীতে ১৫টি তারা আছে যেগুলোকে বেশ কিছু বহির্গ্রহ প্রদক্ষিণ করে।

 ১৪ হারকিউলিসের দুইটি গ্রহ। ১৪ হারকিউলিস বি গ্রহটি তার নক্ষত্রকে একবার প্রদক্ষিণ করতে সময় নেয় ৪.৯ বছর। এর কক্ষপথের দৈর্ঘ্য সবচেয়ে বেশি (৪.২ এইউ)
 HD 149026
 HD 154345 এর গ্রহের নাম  HD 154345 বি। এটি ৯ বছরে নক্ষত্রকে এবার প্রদক্ষিণ করে। কক্ষপথের দৈর্ঘ্য ৪.১৮ এইউ।
 HD 164922 এর আবিষ্কৃত গ্রহটি দেখতে শনিগ্রহের মতো।
 HD 147506 এর গ্রহের নাম HAT-P-2b।
 HD 155358 এর দুইটি গ্রহের অস্তিত্ব আবিষ্কৃত হয়েছে।
 GSC 03089-00929
 Gliese 649
 HD 156668

তথ্যসূত্র 

তারামণ্ডল

টলেমি কর্তৃক তালিকাভুক্ত তারামণ্ডল
বীণা (তারামণ্ডল)

বীণা তারামণ্ডল বা Lyra (গ্রিক λύρα হতে) একটি তারামণ্ডল। এর নাম বীণা বা লায়ার নামের তারযুক্ত বাদ্যযন্ত্র থেকে এসেছে। ২য় শতকে প্রণীত টলেমির ৪৮টি নক্ষত্রমণ্ডলের তালিকায় এটি রাখা হয়েছিলো। বর্তমানে আন্তর্জাতিক অ্যাস্ট্রোনমিকাল ইউনিয়নের দ্বারা স্বীকৃত ৮৮টি নক্ষত্রমণ্ডলের মধ্যে এটি একটি। বীণামণ্ডল একটি ক্ষুদ্রাকার নক্ষত্রমণ্ডল। তবে এর প্রধাণ তারা ভেগা হলো আকাশের উজ্জ্বলতম নক্ষত্রগুলোর একটি। রাতের আকাশে বীণামণ্ডলের উত্তর দিকে রয়েছে ড্রাগন বা দ্রাকো, হারিকিউলিস, ভালপেচুলা, এবং সিগনাস।

উত্তর গোলার্ধের আকাশে বসন্ত কাল থেকে শরৎকাল পর্যন্ত এটি দেখা যায়। গ্রীষ্মকালে এটি প্রায় মাথার উপরে অবস্থান করে। দক্ষিণ গোলার্ধে শীতকালে এটি দক্ষিণ আকাশের নিচের দিকে দেখা যায়।

তথ্যসূত্র 

জ্যোতির্বিজ্ঞান
তারামণ্ডল
টলেমি কর্তৃক তালিকাভুক্ত তারামণ্ডল
পরশু (তারামণ্ডল)

পরশু উত্তর আকাশের একটি তারামণ্ডল।  (/ˈpɜːrsiəs, -sjuːs/; গ্রীক: Περσεύς),  মণ্ডলটির ইংরেজি নাম পারসিয়াস (লাতিন বর্ণমালায়: Perseus) যা এসেছে গ্রিক পুরাণের নায়ক পের্সেউস-এর নাম থেকে। দ্বিতীয় শতকের জ্যোতির্বিজ্ঞানী টলেমি যে ৪৮টি তারামণ্ডলের তালিকা করেছিলেন, এটি তার একটি। ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক সংজ্ঞায়িত আধুনিক ৮৮টি তারামণ্ডলের মধ্যেও এটি অন্তর্ভুক্ত আছে। এই মণ্ডলের বিখ্যাত জ্যোতিষ্ক এবং জ্যোতিষ্ক সমষ্টিগুলো হচ্ছে: অ্যালগল নামের একটি বিষমতারা, পারসিডস নামের একটি উল্কাবৃষ্টি এবং বিখ্যাত পরশু স্তবক (অনেকগুলো ছায়াপথের গুচ্ছ)।

তথ্যসূত্র 

জ্যোতির্বিজ্ঞান
তারামণ্ডল
টলেমি কর্তৃক তালিকাভুক্ত তারামণ্ডল
বৃষ (তারকামণ্ডল)

জ্যোতিষ শাস্ত্রের আলোকে বৃষ রাশি সম্বন্ধে জানতে হলে দেখুন: বৃষ রাশি (জ্যোতিষ শাস্ত্র)

বৃষ রাশি (ইংরেজি: Taurus) পৃথিবী থেকে দৃশ্যমান মহাকাশের একটি তারামণ্ডল। তারা মণ্ডল হলেও ১২ টি রাশির একটি বিধায় একে বৃষ রাশি বলা হয়। এই রাশিটি কালপুরুষ মণ্ডলের উত্তর-পশ্চিম দিকে অবস্থিত।

গুরুত্বপূর্ণ বিষয়সমূহ

গুরুত্বপূর্ণ গভীর আকাশের বস্তুসমূহ

তারাসমূহ 
কালপুরুষের কোমর বন্ধনী উপররের দিকে বাড়িয়ে দিলে তা একটি বড় তারার পাশ দিয়ে যায়। এই তারাটি আর্দ্রা নামক তারার ৯° উত্তরে এবং ১৫° পশ্চিমে অবস্থিত। এটিই বৃষ রাশির প্রথম তারা যার নাম আলফা-টরি। এর বাংলা নাম রোহিণী। এই তারাটি নক্ষত্রের একটি যোগতারা তথা প্রধান তারা। এজন্যই এর এ ধরনের নামকরণ করা হয়েছে। পাশ্চাত্য জগতে একে আলদিবরণ নামে ডাকা হয়। আরবি ভাষায় এর নাম আলদাবরান যার অর্থ যে তাড়া করে। আলফা-টরি পশ্চিমে কৃত্তিকা নক্ষত্র অবস্থিত যার আরবি নাম সুরাইয়া। সুরাইয়াকে তাড়া করে তথা এর পিছনে পিছনে যায় বলেই এর এই নাম রাখা হয়েছে।

আলফা-টরির পাশে ছোট ছোট কয়েকটি তারা মিলে একটি তারা স্তবক সৃষ্টি করেছে। এটি একটি মুক্ত স্তবক। একেই রোহিণী নক্ষত্র বলা হয়। পাশ্চাত্য জগতে এর নাম Hyades। এই নক্ষত্রের তারাগুলো এবং আলফা-টরি মিলে একটি V-আকৃতি গঠন করে যা দ্বারা বৃষ রাশির প্রতীকী ষাঁড়ের মুখ কল্পনা করা হয়। আলফা-টরি এই মুখের দক্ষিণ চোখ। এ হিসেবে বৃষের মুখ ও চোখ কিন্তু পৃথিবী থেকে সমান দূরে থাকার কথা। কিন্তু প্রকৃতপক্ষে মুখ গঠনকারী তারা স্তবকের ছোট ছোট তারাগুলো থেকে আলফা-টরি প্রায় ৩৭ আলোকবর্ষ দূরে অবস্থিত। অর্থাৎ রোহিণী নক্ষত্রের তারাগুলোর সাথে রোহিণী তারার (আলফা-টরির অপর নাম) কোন সম্পর্ক নেই। পৃথিবী থেকে কেবল এগুলোকে আমাদের একই দৃষ্টিরেখায় অবস্থিত বলে মনে হয়। এই আলফা-টরিকে বাদ দিলেও মুখের তারাগুলো প্রায় ৫৪ আলোকবর্ষ পরিমাণ স্থান অধিকার করে আছে। এই তারাগুলো সূর্য থেকে প্রতি সেকেন্ডে ২৮.৬ মাইল বেগে দূরে সরে যাচ্ছে। মুখে অবস্থিত তারাগুলোর এই গুচ্ছের কেন্দ্র আমাদের থেকে ১৩০ আলোকবর্ষ দূরে অবস্থিত। বৃষ রাশিচক্রের মধ্যে আলফা-টরি সবচেয়ে উজ্জ্বল তারা। এর ব্যাস সূর্যের ব্যাসের প্রায় ৪০ গুণ বেশি। এর কাছাকাছি আরও তিনটি তারা রয়েছে যেগুলো অন্য মণ্ডলে অবস্থিত। এগুলো হল মঘা (Regulus), জ্যেষ্ঠা (Antares) এবং মৎস্যমুখ (Fomalhaut)। এই তিনটি এবং আলফা-টরি তথা আলদিবরণ; এই চারটি তারাকে একসাথে রাজকীয় তারা (Royal stars) বলা হয়।

আলফা-টরির উত্তর-পশ্চিমে ছোট কয়েকটি তারা মিলে একটি সুন্দর গুচ্ছ তৈরি করেছে।

ইতিহাস

পুরাণ

সচিত্র বর্ণনা

আরও দেখুন 
 তারামণ্ডল
 বৃষ রাশির তারাসমূহের তালিকা

তথ্যসূত্র

বহিঃসংযোগ 

 The Deep Photographic Guide to the Constellations: Taurus
 BBC article on the possibility of Taurus being represented in Lascaux
 WIKISKY.ORG: Taurus constellation

তারামণ্ডল
বৃষ রাশি
রাশিচক্র
জ্যোতিষ শাস্ত্র
টলেমি কর্তৃক তালিকাভুক্ত তারামণ্ডল
সপ্তর্ষি (তারামণ্ডল)

সপ্তর্ষিমন্ডল  ইংরেজি Ursa Major বা Great Bear।  দ্বিতীয় শতকের জ্যোতির্বিদ টলেমি কর্তৃক প্রণীত ৪৮টি তারামণ্ডলের একটি। আধুনিক কালে বর্ণিত ৮৮টি তারামণ্ডলের তালিকায়ও এটি তৃতীয় বৃৃহত্তম ।  এটি সাতটি তারার সমন্বয়ে গঠিত নক্ষত্রমণ্ডল। উত্তরগোলার্ধ থেকে সারা বছরই এই তারামণ্ডলকে দেখা যায়। ভারতীয় উপমহাদেশের জ্যোতির্বিদগণ সাত জন ঋষির নামে এই সাতটি তারার নামকরণ করেন তাই এই নক্ষত্রমণ্ডলটি সপ্তর্ষিমন্ডল নামে পরিচিত হয়।

সাতজন ঋষির নাম:

 ক্রতু
 পুলহ
 পুলস্ত্য
 অত্রি 
 অঙ্গিরা
 বশিষ্ঠ
 মরীচি

অবস্থান
সপ্তর্ষিমণ্ডল সারা বছর ধ্রুবতারার চারদিকে ঘোরে। সপ্তর্ষিমণ্ডলের প্রথম দু'টি তারা ক্রতু ও পুলহ-কে যোগ করে সরলরেখা কল্পনা করলে ওই সরলরেখা ধ্রুবতারার দিকে নির্দেশ করে, এবং রেখাটিকে বিপরীতে চালিত করলে সিংহ রাশিতে নির্দেশ করে।

এতে বশিষ্ঠএর পাশে ছোটো একটি তারা দেখা যায়, নাম অরুন্ধতী। অরুন্ধতী ছিলেন ঋষি বশিষ্ঠের স্ত্রী।

নামকরণ 
এ মণ্ডলীর ইংরেজি নাম Ursa major বা দি গ্রেট বিয়ার (the Great Bear) -এর অর্থ বৃহৎ ভালুক। গ্রিকরা অনেকগুলি তারা নিয়ে তৈরি বৃহদাকার ভালুক এর মতো নক্ষত্রমণ্ডলকে Ursa Major বলে শনাক্ত করেছিলেন যেখানে ভারতীয় নক্ষত্রমন্ডলটির সবচেয়ে উজ্জ্বল সাতটি তারাই পর্যবেক্ষণ করেন যেগুলি প্রশ্নবোধক চিহ্নের আকৃতিতে অবস্থান করে, তাই এমন নাম দেন। পাশ্চাত্যের মানুষও এই সাতটি তারা পর্যবেক্ষণ  করেন এবং নাম দেন The Big Dipper, তবে তারা এটিকে তারামন্ডল বলে গণনা না করে তারামন্ডলের মধ্যে অবস্থিত একটি ক্ষুদ্র তারাগুচ্ছ বা asterism বলেই গণ্য করেন।

তথ্যসূত্র 

জ্যোতির্বিজ্ঞান
তারামণ্ডল
সপ্তর্ষি (তারামণ্ডল)
টলেমি কর্তৃক তালিকাভুক্ত তারামণ্ডল
তারামণ্ডল

তারামণ্ডল (ইংরেজি: Constellation) পৃথিবী থেকে দৃশ্যমান মহাকাশ বা আকাশের ৮৮টি ভাগের যেকোনো একটি ভাগের নাম। আধুনিক কালে সমগ্র খ-গোলক-কে ৮৮টি ভাগে ভাগ করা হয়েছে যার প্রতিটিতে বিভিন্ন তারাসমূহ অবস্থান করে। মাঝেমাঝে এই শব্দটি কিছু তারার সমষ্টি বোঝাতেও ব্যবহৃত হয়। কিছু তারা মিলে একটি নির্দিষ্ট কাঠামো তৈরি করলে তাকে তারামণ্ডল হিসেবে অভিহিত করা হতো অনেক কাল আগে থেকেই। বিভিন্ন সময়ে বিভিন্নভাবে এই তারামণ্ডলসমূহের সংখ্যা নির্ণয় করা হয়েছে। এর মধ্যে টলেমির পদ্ধতিটি বেশ গুরুত্বপূর্ণ ছিল। তবে বর্তমানে ৮৮টি ভাগের অস্তিত্বকেই ধ্রুব ধরা হয়। যে তারামণ্ডলগুলো বেশ পরিচিত সেগুলোতে এমনকিছু উজ্জ্বল তারা থাকে যারা একটি সুস্পষ্ট কাঠামো গঠন করে। অবশ্য বেশির ভাগ নক্ষত্রমণ্ডলগুলোর তারাই ক্ষীণ।

ব্যাখ্যা 
ইন্টারন্যাশনাল অ্যাস্ট্রোনমিক্যাল ইউনিয়ন (আইএইউ) আকাশকে ৮৮টি ভাগে ভাগ করেছে যার প্রত্যেকটির রয়েছে সুস্পষ্ট সীমারেখা। এর ফলে এখন পৃথিবী থেকে দৃশ্যমান মহাকাশের প্রতিটি স্থানই কোন না কোন তারামণ্ডলের মধ্যে পড়ে। খ-গোলকের উত্তর গোলার্ধে অবস্থিত তারামণ্ডলসমূহের নামকরণ ও বিভাগ মূলত প্রাচীন গ্রিক প্রথা অনুসারেই করা হয়েছে। মধ্যযুগীয় জ্যোতির্বিজ্ঞানের প্রভাবও এতে রয়েছে। এছাড়া রাশিচক্রের চিহ্নসমূহও এতে অন্তর্ভুক্ত হয়েছে।

১৯৩০ সালে ইউজিন ডেলপোর্টে প্রথম তারামণ্ডলসমূহের সীমারেখা চিহ্নিত করেন; একই সাথে তিনি বিষুবাংশ এবং বিষুবলম্বের রেখাসমূহের সাপেক্ষে এই সীমারেখাগুলো চিহ্নিত করেন। তিনি অবশ্য বি১৮৭৫.০ ইপকের জন্য এই সীমারেখাগুলো চিহ্নিত করেছিলেন। তখনকার সময়ে বেঞ্জামিন এ. গউল্ড একটি প্রস্তাবনা পেশ করেন যার ভিত্তিতে ডেলপোর্টে তার কাজের ভিত্তি স্থাপন করেছিলেন। এতো আগের সময়ের জন্য সীমারেখা চিহ্নিতকরণের ফলে যা হয়েছে তা হল; বিষুবন বিন্দুসমূহের অয়নচলনের জন্য একটি আধুনিক তারা চিত্রে (উদাঃ জে২০০০ ইপকের জন্য) এই সীমারেখাগুলো অনেকটা বেঁকে যায় যার ফলে আর তা সমান্তরাল বা উল্লম্ব থাকে না। যত সময় যাবে এই বেঁকে যাবার পরিমাণ আরো বেড়ে যাবে।

আধুনিক তারামণ্ডলসমূহ

আরও দেখুন 
 চৈনিক তারামণ্ডল
 প্রাক্তন তারামণ্ডলসমূহ
 তারামণ্ডলসমূহের তালিকা
 নক্ষত্র (চন্দ্রনিবাস)

তথ্যসূত্র

বহিঃসংযোগ 
 Star Tales (Ian Ridpath)
 The Constellations
 Photographic Atlas of the Constellations
 Celestia free 3D realtime space-simulation (OpenGL)
 Stellarium realtime sky rendering program (OpenGL)
 Strasbourg Astronomical Data Center Files on official IAU constellation boundaries (the older NASA ADC service does not function anymore)
 Interactive Sky Charts  (Allows navigation through the entire sky with variable star detail, optional constellation lines)
 https://web.archive.org/web/20070204062105/http://www.astronomical.org/constellations/obs.html
 http://www.seds.org/Maps/Stars_en/Fig/const.html 
 Full constellation diagrams resembling their names
 Images of constellations
 Online Text: Hyginus, Astronomica translated by Mary Grant Greco-Roman constellation myths
 Observe satellites, space shuttles, constellations, comets
 WIKISKY.ORG: Detailed map of star sky

তারামণ্ডল

জ্যোতির্বিজ্ঞান
জ্যোতির্বিজ্ঞানের ইতিহাস
টলেমি

ক্লডিয়াস টলেমি (  ;   , টলেমাইওস;  ;  খ্রিস্টাব্দ)  একজন আলেকজান্ডারিয়ান গণিতবিদ, জ্যোতির্বিজ্ঞানী, জ্যোতিষী, ভূগোলবিদ এবং সঙ্গীত তত্ত্ববিদ ছিলেন,  যিনি প্রায় এক ডজন বৈজ্ঞানিক গ্রন্থ রচনা করেছিলেন, যার মধ্যে তিনটিই পরবর্তীকালে বাইজেন্টাইন, ইসলামিক এবং পশ্চিম ইউরোপীয় বিজ্ঞানের জন্য গুরুত্বপূর্ণ ছিল। প্রথমটি হল জ্যোতির্বিদ্যা সংক্রান্ত গ্রন্থটি, যেটি বর্তমানে আলমাজেস্ট নামে পরিচিত, যদিও এটি মূলত ম্যাথেমেটিকে সিনট্যাক্সিস বা গাণিতিক গ্রন্থের শিরোনাম ছিল এবং পরে এটি সর্বশ্রেষ্ঠ গ্রন্থ হিসাবে পরিচিত হয়। দ্বিতীয়টি হল ভূগোল, যা মানচিত্র এবং গ্রিকো-রোমান বিশ্বের ভৌগোলিক জ্ঞানের উপর একটি পুঙ্খানুপুঙ্খ আলোচনা। তৃতীয়টি হল জ্যোতিষ সংক্রান্ত গ্রন্থ যেখানে তিনি তার সময়ের অ্যারিস্টটলীয় প্রাকৃতিক দর্শনের সাথে রাশির জ্যোতিষশাস্ত্রকে মানিয়ে নেওয়ার চেষ্টা করেছিলেন। এটি কখনও কখনও (Apotelesmatika) অ্যাপোটেলেসমাটিকা নামে পরিচিত (লিট। "অন দ্য ইফেক্টস") তবে এটি সাধারণত টেট্রাবিবলস নামে পরিচিত, কোইন গ্রীক থেকে যার অর্থ "চারটি বই", বা এর ল্যাটিন সমতুল্য চতুর্পার্টি দ্বারা।

বেশিরভাগ গ্রীক গণিতবিদদের থেকে ভিন্ন, টলেমির লেখা ( আলমাজেস্ট সর্বাগ্রে) কপি করা বা মন্তব্য করা বন্ধ করেনি, উভয়ই প্রাচীনত্ব এবং মধ্যযুগে। যাইহোক, সম্ভবত খুব কম লোকই তার কাজগুলি বোঝার জন্য প্রয়োজনীয় গণিতে দক্ষতা অর্জন করেছিল, যা বিশেষ করে টলেমির জ্যোতির্বিদ্যার অনেক সংক্ষিপ্ত এবং ভূমিকা দ্বারা প্রমাণিত; যা আরব এবং বাইজেন্টাইনদের মধ্যে জনপ্রিয় ছিল।

জীবনী 
টলেমি রোমান শাসনের অধীনে মিশরের রোমান প্রদেশের আলেকজান্দ্রিয়া শহরে বা তার আশেপাশে বাস করতেন, তার একটি ল্যাটিন নাম ছিল, যা সাধারণভাবে বোঝানো হয় যে তিনি একজন রোমান নাগরিকও ছিলেন,  গ্রীক দার্শনিকদের উদ্ধৃতি এবং ব্যবহার করা হয়েছে ব্যাবিলনীয় পর্যবেক্ষণ এবং ব্যাবিলনীয় চন্দ্র তত্ত্ব। তার বর্তমান কাজের অর্ধেকের মধ্যে, টলেমি একটি নির্দিষ্ট সাইরাসকে সম্বোধন করেছেন, যার সম্পর্কে প্রায় কিছুই জানা যায় না, কিন্তু যিনি সম্ভবত টলেমির কিছু জ্যোতির্বিজ্ঞানের আগ্রহগুলি ভাগ করেছিলেন।

চতুর্দশ শতাব্দীর জ্যোতির্বিজ্ঞানী থিওডোর মেলিটিনিওটস তার জন্মস্থানটি বিশিষ্ট গ্রীক শহর টলেমাইস হারমিউ (
থেব্যাইড ( < এই প্রত্যয়নটি বেশ দেরিতে হয়েছে, এবং এটি সমর্থন করার জন্য কোন প্রমাণ নেই। 
ক্লডিয়াস টলেমি ১৬৮ সালের দিকে আলেকজান্দ্রিয়ায় মারা যান।

অবদান
তিনি রোমান যুগে সর্বশ্রেষ্ঠ ভূগোলবিদ ছিলেন। ভূগোল বিষয়ে তার বিখ্যাত গ্রন্থ দ্যা আউট লাইন অফ জিওগ্রাফি।

তথ্যসূত্র

মিশরীয় গণিতবিদ
প্রাচীন গ্রিক গণিতবিদ
মিশরীয় বর্ষপঞ্জি
২য় শতাব্দীর কবি
১ম শতাব্দীর রোমান ব্যক্তি
১৭০-এ মৃত্যু
১০০-এ জন্ম
জ্যোতির্বিজ্ঞানী
টলেমি
২য় শতাব্দীর গ্রিক দার্শনিক
২য় শতাব্দীর মিশরীয় ব্যক্তি
ক্যালাবি-ইয়ো বহুধা

ক্যালাবি-ইয়ো বহুধা হলো এক বিশেষ ধরনের বহুধা। গণিতের নানা শাখা যেমন: বীজগণিতীয় জ্যামিতি এবং তত্ত্বীয় পদার্থবিজ্ঞানে এর দেখা মেলে। বিশেষতঃ স্ট্রিং তত্ত্বে অনেকসময় স্থান-কালের বাড়তি মাত্রাগুলো (মোট ১০টি মাত্রার মধ্যে দৈর্ঘ্য, প্রস্থ, উচ্চতা ও সময় পরিচিত এই ৪টি বাদে বাকি ৬ টি) ষড়মাত্রিক ক্যালাবি-ইয়ো ম্যানিফোল্ডের আকারে থাকে বলে মনে করা হয়।

ধারণা করা হয় যে, ষড়মাত্রিক ক্যালাবি-ইয়ো বহুধার অন্তর্গত গহ্বর-এর সংখ্যার উপর মৌল-কণিকা গোত্রের সংখ্যা সরাসরিভাবে নির্ভর করে। যেহেতু এরকম গোত্রের সংখ্যা ৩, তাই ৩টি গহ্বরবিশিষ্ট ষড়মাত্রিক ক্যালাবি-ইয়ো ম্যানিফোল্ডগুলোই স্ট্রিং তত্ত্বে আকর্ষণীয় বলে বিবেচিত হয়ে থাকে।

এই বিশেষ বহুধার ধারণার প্রবক্তা ইউজেনিও ক্যালাবি ও শিং-টাং ইয়ো এর নামে এর নামকরণ করা হয়েছে।

উল্লেখসমূহ 

ক্যালাবি-ইয়ো মুখ্যপাতা 
এটি একটি ইন্টার‌্যাক্টিভ উৎস যেখানে ক্যালাবি-ইয়ো বহুধা-এর অনেক উদাহরণের বর্ণনা দেয়া হয়েছে এবং যেসব ভৌত তত্ত্বে এগুলির আবির্ভাব ঘটে তাও উল্লেখিত হয়েছে।

পদার্থবিজ্ঞান
বীজগণিতীয় জ্যামিতি
ব্যবকলনীয় জ্যামিতি
স্ট্রিং তত্ত্ব
বহুধা
বহুধার গঠন
গাণিতিক পদার্থবিজ্ঞান
হে রাম

হে রাম (; ) ২০০০ সালের ভারতের একটি দ্বিভাষী (তামিল এবং হিন্দি) চলচ্চিত্র। এটি রচনা, পরিচালনা এবং প্রযোজনা করেছেন কমল হাসান। চলচ্চিত্রটির সাউন্ডট্র্যাক এবং স্কোর ইলাইয়ারাজা কম্পোজ করেছেন । এটি একটি বিকল্প ইতিহাস চলচ্চিত্র যা ভারত বিভাজন এবং নাথুরাম গডসের দ্বারা মহাত্মা গান্ধীর হত্যাকে চিত্রিত করে । হিন্দি সংস্করণটি খানের ড্রিমজ আনলিমিটেড দ্বারা বিতরণ করা হয়েছিল । এটি ২০০০ সালের ১৮ ফেব্রুয়ারি  মুক্তি পায়।

চলচ্চিত্রটি ভারতের আন্তর্জাতিক চলচ্চিত্র উৎসবে প্রদর্শিত হয়েছিল এবং ২০০০ সালে অস্কারে জমা দেওয়ার জন্য ফিল্ম ফেডারেশন অফ ইন্ডিয়া দ্বারা নির্বাচিত হয়েছিল, কিন্তু মনোনীত হয়নি। ছবিটি তিনটি জাতীয় চলচ্চিত্র পুরস্কার অর্জন করেছে । আন্তর্জাতিকভাবে, ছবিটি ২৫তম টরন্টো আন্তর্জাতিক চলচ্চিত্র উৎসবে এবং ২০০০ লোকার্নো উৎসবে প্রদর্শিত হয়েছিল ।

অভিনয়ে

মুক্তি 
হে রাম ১৮ ফেব্রুয়ারী ২০০০-এ তামিল এবং হিন্দিতে একযোগে মুক্তি পায়। ফিল্মটির একটি ডিজিটালি রিমাস্টার করা সংস্করণ ৮ নভেম্বর ২০১৯ তারিখে অ্যামাজন প্রাইম ভিডিওতে মুক্তি পায় ।  আন্তর্জাতিকভাবে, ছবিটি ২৫তম টরন্টো আন্তর্জাতিক চলচ্চিত্র উৎসবে এবং ২০০০ লোকার্নো উৎসবে প্রদর্শিত হয়েছিল ।  ২০১৫ সালে, হে রাম হ্যাবিট্যাট ফিল্ম ফেস্টিভ্যালে প্রদর্শিত হয়েছিল।  ছবিটি সত্যম সিনেমাসে ৮ নভেম্বর ২০১৯-এ পুনরায় মুক্তি পায় ।

প্রশংসা

তথ্যসূত্র

বহিঃসংযোগ
 
 Philip's Fil-ums review

হিন্দি ভাষার চলচ্চিত্র
২০০০-এর চলচ্চিত্র
২০০০-এর দশকের হিন্দি ভাষার চলচ্চিত্র
১৯৪৭-এর পটভূমিতে চলচ্চিত্র
তামিল ভাষার চলচ্চিত্র
২০০০-এর দশকের তামিল ভাষার চলচ্চিত্র
ভারতীয় চলচ্চিত্র
ভারতীয় বহুভাষিক চলচ্চিত্র
ভারতীয় স্বাধীনতা আন্দোলনের পটভূমিতে চলচ্চিত্র
জওহরলাল নেহরুর সাংস্কৃতিক চিত্রায়ণ
লর্ড লুই মাউন্টব্যাটেনের সাংস্কৃতিক চিত্রায়ণ
মুহাম্মদ আলী জিন্নাহর সাংস্কৃতিক চিত্রায়ণ
বল্লভভাই পটেলের সাংস্কৃতিক চিত্রায়ণ
এল. সুব্রাহ্মণ্যম সুরারোপিত চলচ্চিত্র
মহাত্মা গান্ধীর সাংস্কৃতিক চিত্রায়ণ
মহাত্মা গান্ধী সম্পর্কে চলচ্চিত্র
২০০০-এর দশকের অপরাধ নাট্য চলচ্চিত্র
ভারতীয় অপরাধ নাট্য চলচ্চিত্র
মহাত্মা গান্ধী পরিবার
তিরুচিরাপল্লীর পটভূমিতে চলচ্চিত্র